alexandrainst/scandi-wiki huggingface dataset:
Blå framtid

Blå framtid (finsk: Sininen tulevaisuus) er et nasjonalkonservativt politisk parti i Finland. Det ble grunnlagt i juni 2017 etter splittelse i Sannfinnene. Flere riksdagsmedlemmer dannet da en ny parlamentarisk gruppe, kalt Nytt alternativ (NA). Alle medlemmene som Sannfinnene hadde i Juha Sipiläs regjering, fulgte med over i det nye partiet, inkludert utenriksminister og avtroppende partileder Timo Soini.

Blå framtid ble registrert i partiregisteret i november 2017. På partiets konstituerende landsmøte i Tammerfors i desember 2017 ble Sampo Terho valgt til partileder. Terho har beskrevet Blå framtid som et «reformsinnet konservativt parti».

I august 2018 talte partiets riksdagsgruppe 18 medlemmer. Ved riksdagsvalget i april 2019 mistet Blå framtid alle sine mandater, og kom ikke inn i Europaparlamentet i juni 2019, men er fortsatt representert i mange av Finlands kommunestyrer. I juni ble tidligere riksdagsmedlem Kari Kulmala ny partileder.

På europeisk plan er partiet med i Alliansen av konservative og reformatorer i Europa.

Referanser 

Politiske partier i Finland
Politiske partier etablert i 2017
2017 i Finland
Várdobáiki

Várdobáiki samisk senter er et senter for samisk kultur i Sør-Troms og Nordre Nordland. Senteret ligger på Nautå i Evenes kommune i Nordland, og driver barnehage, museum, samisk språksenter og andre tiltak for samisk kultur.

Várdobáiki ble etablert i 2002 som et andelslag, og ble omdannet til as i 2014. Aksjeeiere er Sametinget, kommuner, organisasjoner og private aksjonærer. Kjersti Myrnes Balto er daglig leder ved senteret. Tidligere sametingsråd Ann-Mari Thomassen er tilknyttet senteret som prosjektleder, mens Marit Myrvoll er leder for museet. Den samiske kulturfestivalen Márkomeannu har sine kontorer ved senteret.

Várdobáiki museum ble etablert i 2010, og arbeider med markesamisk og sjøsamisk kultur. Museet deltar i bååstedeprosjektet for tilbakeføring av samiske gjenstander fra Norsk Folkemuseum og Kulturhistorisk museum til samiske museer.

Referanser

Eksterne lenker
 

Museer i Nordland
Samiske språksentre
Samiske museer
Kultur i Evenes
Skrubber (sopp)

rødskrubb
 ospeskrubb
 brunskrubb
 svartskrubb
 myrskrubb
 eikeskrubb
 hasselskrubb

Skrubber (Leccinum) er en soppslekt blant rørsoppene. I tillegg til rørlaget under hatten, er soppene er lett gjenkjennelige på stilkens karakteristiske utseende som kan minne om skjeggstubber. Flere av dem regnes som gode matsopper. Noen av dem forårsaker forgiftningssymptomer hvis de spises uten tilstrekkelig varmebehandling.

Artsbestemmelse 
Som hos andre rørsopper er det sporebærende laget på innsiden av rørene i et svampeaktig lag på undersiden av sopphatten. «Skjeggstubbene» på stilken er et karakteristisk trekk ved de fleste skrubbene. Stilkens utseende kan være felles for flere arter innen slekten, men bidrar til å skille skrubber fra andre rørsopper. Selv om det kan være lett å fastslå at en sopp tilhører skrubbene, kan det av og til være svært vanskelig, nærmest umulig å fastslå hvilken skrubb man har funnet.

Hattfargene varierer fra lyst beige hos myrskrubb til mørk brun, nesten svart hos svartskrubb. Flere skrubber varierer innenfor brunlige til rødlige nyanser. At soppkjøttet anløper ved trykk og overskjæring kan være med på å utelukke visse arter. 

Hvilke trær som vokser i nærheten kan være en viktig faktor for å artsbestemme dem der de vokser. Dette er fordi de danner sopprot med bestemte treslag, noen ganger så nært forbundet med ett treslag at de er navngitt etter dem, slik som i tilfellet med ospeskrubb og eikeskrubb.

Arter 
Listen under følger Artsdatabankens artsnavnebase.

Spiselighet 
Flere skrubber er kjent som gode matsopper. Alle kjente europeiske arter av slekta er blitt regnet som spiselige. Noen skrubber inneholder likevel et ukjent giftstoff som kan gi magebesvær. Grundig forvelling eller varmebehandling vil normalt føre til at det unngås forgiftningssymptomer, men det finnes rapporter som gir grunn til usikkerhet, og derfor beskrives den i noen bøker som giftig.

I normlisten for norske soppkontrollører for 2022 oppgis bare fire av de norske artene som «spiselig». Listen utgis av Norges sopp- og nyttevekstforbund. De fire artene som oppgis er rødskrubb, brunskrubb, svartskrubb og ospeskrubb. Andre arter er ikke oppført på listen i det hele tatt.

Referanser

Eksterne lenker
Saviomuseet

Saviomuseet (nordsamisk: Saviomusea) er et kunstnermuseum i Kirkenes i Norge, basert på John Savios liv og kunst. John Savio (1902-1938) var den første samiske kunstneren som hadde et bredt gjennomslag i offentligheten. 

Saviomuseet ble grunnlagt i 1994 med utgangspunkt i Sør-Varangers kommunes samling av kunst av Savio. Samlingen omfattet fra starten 300 verker av John Savio: tresnitt, maleri, akvareller og blyanttegninger. I 2016 ble det innkjøpt en større samling kunst fra en privat samler, i alt 490 enheter.

Saviomuseet er del av det konsoliderte samiske museet Tana og Varanger Museumssiida. Saviomuseet har fra 2002 tilhold i Grenselandmuseet i Kirkenes, som er hovedbygning for Sør-Varanger museum, en avdeling av Varanger museum.

Den første Savio-prisen ble delt ut i 2015, og prisvinneren Geir Tore Holm hadde utstilling på museet i 2016.

Se også 
 Strimpgården, hvor John Savio vokste opp
 Per Savio, John Savios far

Referanser

Eksterne lenker 
 
 Saviomuseet på Digitalt Museum
 Saviomuseet på Instagram

Kunstgallerier og kunstmuseer i Norge
Museer i Troms og Finnmark
Samisk kunst
Samiske museer
Kultur i Sør-Varanger
Skytetimer

En skytetimer er en skuddaktivert tidtaker som brukes til skytesport. Tidtakeren gir som regel et hørbart startsignal, og registrerer deretter lyden til hvert av skuddene som blir avfyrt. Når skytteren er ferdig vil tidtakeren vise tiden fra startsignalet til siste skudd. Tiden blir vanligvis målt i hundredels sekunder (centisekund), som er et krav for konkurranser innen International Practical Shooting Confederation.

Noen tidtakere har ekstrafunksjoner, som for eksempel:

 Par-tid: Tidtakeren gir først et hørbart startsignal, og deretter et hørbart stoppsignal etter en forhåndsprogrammert tid.
 Umiddelbar (instant) eller forsinket startsignal (delay): Startsignalet kan enten komme med en gang dommeren trykker på startknappen, eller etter en forsinkelse. Forsinkelsen kan ofte settes manuelt mellom 1 til 4 sekunder, eller forsinkelsen kan settes tilfeldig.
 Tilkobling til storskjerm for publikumsvisning.
 Muligheten for komplett scoring ved at man kan legge inn poeng for treff, og dermed får en automatisk utregning av hitfactor. Resultatene kan lastes over til datamaskin ved hjelp av Bluetooth eller RF.
 Mellomtider for skuddene som er avfyrt.
 Minne fra tidligere gjennomføringer.
 Aux-inngang for ekstern høyttaler, visuelt startsignal eller bevegelig mål.
 Justerbar følsomhet for skuddeteksjon.

Skytetimere kan også lastes ned som app til smarttelefoner, men dette er ofte mindre pålitelig løsning enn en dedikerte skytetimer.

Se også 
 Skytekronograf

Referanser 

Skytesport
Briana Williams

Briana Nicole Williams (født 21. mai 2002) er en jamaicansk friidrettsutøver som konkurrerer i sprintløp. Hun vant 100 og 200 meter under U20-VM i friidrett 2018.

Idrettskarriere

2015 
Williams deltok i National Junior Olympic Championships (USATF U15 Junior Olympics) i USA i 2015 i Jacksonville, og vant der 100 meter med tiden 12,15 sekunder. Hun deltok også i AAU Junior Olympic Games (U14), og vant der både 100 og 200 meter.

2016 
Hun konkurrerte lite i 2016, men kom på andreplass på 100 og 200 meter under Georgia Relays i Atlanta.

2017 
I uttakningskonkurransen til CARIFTA Games i 2017 (Carifta Trials) kom Williams på andreplass på 100 meter med tiden 11,66. I mars deltok hun i Miami Hurricane Invitational i Miami, og vant der 200 meter. Hun representerte Jamaica under CARIFTA Games 2017, og fikk der bronse på 100 meter i klassen Jenter U18 (ungdom). 

Hun vant 100 og 200 meter under Golden South Classic i Clermont i Florida, og fikk sølv på 200 meter under det jamaicanske juniormesterskapet (U20) i juni med ny personlig rekord på 11,30. Hun deltok i AAU U17 National Club Championships, som er det nasjonale U17-mesterskapet for lag i USA, og vant der 100 og 200 meter.

2018 
Under Jamaicas uttak til CARIFTA Games vant Williams 100 og 200 meter. Før CARIFTA Games satte hun ny personlig rekord på 100 meter under Bob Hayes Invitational i USA, der hun vant distansen med 11,13 sekunder i 1,6 m/s medvind. Dette er pr juni 2019 «verdensrekord» (bestenotering) i 15-årsklassen.

Hun fikk tre gullmedaljer i U17-klassen under CARIFTA Games 2018; hun vant 100 og 200 meter individuelt, og Jamaica fikk også gull på 4 x 100 meter stafett. Hun kom på femteplass på 100 meter under Jamaicansk mesterskap i friidrett 2018. Hun deltok i U20-VM i friidrett 2018, og vant der 100 og 200 meter.

2019 
Innendørs vant Williame 200 meter under John Battle III All Star Invitational og 60 meter under New Balance Indoor Nationals i USA. 

I april deltok hun i Carifta Trials, og vant der 100 og 200 meter, og ble tatt ut til CARIFTA Games 2019. Det vant hun tre gullmedaljer i U20-klassen; 100 og 200 meter individuelt, og på 4 x 100 meter stafett. Hun vant dermed også Austin Sealy Award, som mesterskapets beste utøver. Gjennom juni forbedret hun sin personlige rekord på 100 meter til 11,10 og 11,02, og i finalen under Jamaicansk mesterskap i friidrett 2019 løp hun inn til tredjeplass med tiden 10,94, som var ny U18 verdensrekord og ny jamaicansk U20-rekord.

2021 
Williams tok gull for Jamaica på 4 × 100 meter stafett under Sommer-OL 2020 i Tokyo.

Referanser

Eksterne lenker 
 

Jamaicanske sprintere
Olympiske mestere for Jamaica
VM-sølvmedaljevinnere i friidrett for Jamaica
Juniorverdensmestere i friidrett
Deltakere for Jamaica under Sommer-OL 2020
Friidrettsutøvere under Sommer-OL 2020
Medaljevinnere under Sommer-OL 2020
Deltakere for Jamaica under VM i friidrett innendørs 2022
Deltakere for Jamaica under VM i friidrett 2022
Odd Fuglem

Odd Fuglem (født 18. juli 1940) er en norsk tidligere friidrettsutøver som representerte Selbustrand IL.

Fuglem vant 3 NM-gull og 17 NM-medaljer på 5000 meter, 10000 meter og terrengløp i perioden 1962–1968. Han ble tidenes første skandinav under 29 minutter på 10 000 meter da han løp på 28.53,8 på Bislett stadion 11. juli 1968.

Medaljer i norske mesterskap

Referanser

Eksterne lenker 
 

Norske langdistanseløpere
Norske terrengløpere
Norgesmestere i friidrett
Personer fra Selbu kommune
Hermund Storsæter

Hermund Storsæter (født 25. januar 1969 i Grimstad) er en norsk grafiker og tidligere friidrettsutøver.  I NM i friidrett 1989 tok han gull på denne distansen med tiden 47,30.

Storsæter er frilans illustratør, grafiker og avistegner i Grimstad Adressetidende.

Referanser 

Norske sprintere
Norgesmestere i friidrett
Norske avistegnere
Personer fra Grimstad kommune
Jermaine Francis

Jermaine Francis (født 9. mars 1998) er en sanktkittisk friidrettsutøver som konkurrerer i høydehopp. Han ble nasjonal mester i høydehopp i 2015 og 2017, vant tresteg under NACAC-mesterskapet i friidrett 2018 (det nordamerikanske, sentralamerikanske og karibiske karibiske mesterskapet i friidrett) og kom på andreplass i Sentralamerikanske og karibiske leker 2018 med ny nasjonal rekord på 2,28 meter. Han har også tre gullmedaljer fra CARIFTA Games.

Idrettskarriere

2015 
Francis vant TDC Interschool Championships 2015, og han kom på andreplass i U18-klassen i CARIFTA Games 2015, bak Lushane Wilson fra Jamaica. Han satte personlig rekord med 2,15 meter i et stevne i Cali i Colombia, og vant det sanktkittiske mesterskapet i friidrett 2015, med et hopp på 2,13 meter. I Ungdoms-VM i friidrett 2015 ble han slått ut i kvalifiseringsrunden, med 15. beste resultat. Han deltok i Samveldelekene for ungdom 2015 i Apia på Samoa, og kom der på femteplass.

2016 
Han vant høydehopp i U20-klassen under CARIFTA Games 2016. I juli forbedret han sin personlige rekord til 2,16 meter da han vant Østkaribisk mesterskap i friidrett 2016 (OECS Track and Field Championships) i Elfenbenskysten. Han deltok i U20-VM i friidrett 2016, men ble slått ut i kvalifiseringsrunden, der han fikk 15. beste resultat.

2017 
I CARIFTA Games 2017 vant han høydehopp i U20-klassen, med ny personlig rekord på 2,22 meter. Han vant høydehopp i det sanktkittiske mesterskapet i friidrett 2017, og deltok også i spydkast, der han kom på andreplass. Østkaribisk mesterskap i friidrett 2017 ble arrangert i Grenada, og Francis vant der høydehopp. I Panamerikansk U20-mesterskap i friidrett 2017 fikk han sølv i høydehopp, bak Roberto Vilches fra Mexico.

2018 
Francis deltok i Sentralamerikanske og karibiske leker 2018 (CAC Games), der han fikk bronse i høydehopp.

Referanser

Eksterne lenker 
 

Sanktkittiske friidrettsutøvere
Sanktkittiske mestere
Fødsler i 1998
Adeleke Akinyemi

Adeleke Akinola Akinyemi (født 11. august 1998) er en nigeriansk fotballspiller som spiller for den albanske klubben KF Laçi.

Akinyemi er født i Nigeria, og kom til IK Start fra den latviske klubben Ventspils, der han noterte seg for 13 mål på 17 seriekamper i 2018-sesongen. Han har tidligere spilt for Skenderbeu i Albania og Trepça'89 i Kosovo, scoret 10 mål på 16 kamper for sistnevnte.

Referanser

Eksterne lenker 
 

Nigerianske fotballspillere
Utenlandske fotballspillere i Norge
Fotballspillere for KF Skënderbeu Korçë
Fotballspillere for FK Ventspils
Fotballspillere for Idrettsklubben Start
Fotballspillere for HamKam
Fotballspillere for KF Laçi
Salvador Sadurní

Salvador Sadurní (født 3. april 1941) er en spansk tidligere fotballspiller. 

Han spilte sine fleste kamper for FC Barcelona.

Landslaget
Han deltok i flere internasjonale turneringer for . Han ble europamester i fotball i 1964.

Referanser

Eksterne lenker 
 

Spanske fotballspillere
Europamestere i fotball
Spillere i Fotball-EM 1964
Spillere i Fotball-VM 1962
Fotballspillere for FC Barcelona
Personer fra provinsen Tarragona
Gallego

Gallego (født 4. mars 1944) er en spansk tidligere fotballspiller. 

Han spilte flest kamper for FC Barcelona.

Landslaget
Han deltok i flere internasjonale turneringer for . Han ble europamester i fotball i 1964.

Referanser

Eksterne lenker 
 

Spanske fotballspillere
Europamestere i fotball
Spillere i Fotball-EM 1964
Spillere i Fotball-VM 1966
Fotballspillere for Sevilla FC
Fotballspillere for FC Barcelona
Personer fra provinsen Cádiz
Francisco García Gómez

Francisco García Gómez (født 14. februar 1938) er en spansk tidligere fotballspiller. 

Han spilte sine fleste kamper for Valencia CF.

Landslaget
Han deltok i flere internasjonale turneringer for . Han ble europamester i fotball i 1964.

Referanser

Eksterne lenker 
 

Spanske fotballspillere
Spanske fotballtrenere
Spillere i Fotball-EM 1964
Fotballspillere for Real Oviedo
Fotballspillere for Valencia CF
Fotballspillere for Valencia CF Mestalla
Fotballtrenere for CF Gandía
Fotballtrenere for UD Alzira
Fotballtrenere for Real Valladolid
Fotballtrenere for UD Castellón
Fotballtrenere for Hércules CF
Fotballtrenere for Valencia CF
Fotballtrenere for Cádiz CF
Fotballtrenere for UE Figueres
Fotballtrenere for UD Las Palmas
Fotballtrenere for Racing de Santander
Fotballtrenere for Rayo Vallecano
Fotballtrenere for CA Osasuna
Fotballtrenere for Villarreal CF
Fotballtrenere for CD Onda
Europamestere i fotball
Personer fra Oviedo
Signe Giebelhausen

Signe Giebelhausen (født Georgine Juliane Flemmentine Krog 17. november 1811, død 10. april 1879 i Kristiania) var en norsk (opprinnelig dansk) skuespiller.  

Signe Giebelhausen var datter av Georg Flemming Krog og Kari Regine Löhmoe og adoptivdatter av skuespiller Jacob Alexander Winsløw. Hun giftet seg 13. august 1836 i København med skuespilleren Christian Giebelhausen.

Hun debuterte ved Det kgl. Teater i København i 1828. Hun var ansatt ved Christiania Theater i Christiania 1833 til 1879.

Kilder

Referanser

Eksterne lenker 
 
  Blanc, Tharald Høyerup: Christiania theaters historie 1827-1877, J.W. Cappelen Christiania

Norske skuespillere
S.E. Cupp

Sarah Elizabeth «S.E.» Cupp (født 23. februar 1979 i Carlsbad i California) er en amerikansk programleder, konservativ politisk kommentator og forfatter. I august 2017 lanserte hun S.E. Cupp: Unfiltered, et politisk paneldebattprogram, sammen med Andrew Levy, på HLN.

Hun var tidligere paneldeltaker på CNNs debattprogram Crossfire, og har skrevet boken Losing Our Religion: The Liberal Media's Attack on Christianity samt vært medforfatter av boken Why You're Wrong About the Right. Hun har også vært paneldeltaker i en rekke andre fjernsynsprogrammer, herunder Red Eye w/ Greg Gutfeld.

Tidlig liv 
Cupp ble født i Carlsbad i California. I hennes yngre år bodde hun i Andover i Massachusetts, og gikk på Academy of Notre Dame. Fra 6 års alder til slutten av tenårene gikk hun på ballett. Mens hun danset ballett, strevde hun med spiseforstyrrelser, og fikk et tilbakefall mens hun gikk på college. I 2000 ble hun uteksaminert fra Cornell University med graden bachelor of arts i kunsthistorie. Mens hun studerte ved Cornell jobbet hun for The Cornell Daily Sun. I 2010 fikk hun graden master of arts ved Gallatin School of Individualized Studies ved New York University, med religiøse studier som hovedfag.

Personlige liv 
Cupp har beskrevet seg selv som ateist, men har konsekvent uttalt at hun er åpen for teisme, og "virkelig ønsker å bli en troende person en dag."

Cupp møtte John Goodwin, tidligere stabssjef for Raúl Labrador, under republikanernes landsmøte i 2008, og de ble kjærester i 2011. De forlovet seg i september 2012, og giftet seg i november 2013. Hun fødte en sønn, John Davies Goodwin III, i desember 2014.

Bibliografi

Referanser

Eksterne lenker 

 
 
 S.E. Cupp på TheBlaze
 Arena Profil
 S.E. Cupp and the Freezing of the Conservative Mind

Politiske kommentatorer fra USA
Personer fra Andover i Massachusetts
Alumni fra Cornell University
Eva Notty

Eva Notty (født 7. juli 1982 i Phoenix, Arizona), er en amerikansk pornoskuespiller.

Eksterne lenker 
 
 
 

Pornofilmskuespillere fra USA
Fødsler i 1986
Eliteserien i innebandy for kvinner 2017/18

Eliteserien i innebandy for kvinner 2017/18 er det øverste nivået i norsk innebandy for kvinner under 2017/18-sesongen. Sesongen startet 16. september 2017 og ble avsluttet 10. mars 2018.

Tabellen

Referanser

Eksterne lenker
 

Innebandyturneringer i Norge
Sport i Norge i 2017
Sport i Norge i 2018
Alfredo Zamudio

Alfredo Zamudio (født 22. oktober 1960 i Santiago, Chile) er direktør for Nansen Fredssenter på Lillehammer, som arbeider med dialog som metode for å bilegge konflikter. Zamudio har erfaring som internasjonal hjelpearbeider fra organisasjoner som Flyktninghjelpen, Røde Kors og FNs høykommissær for flyktninger (UNHCR).

Han arbeidet som internasjonal ekspert på beskyttelse i Colombia 2010–2011. Fra 2007–2011 ledet han Flyktninghjelpens nødhjelpsinnsats på Timor-Leste, et arbeid han ble tildelt Orden av Timor-Leste for. I perioden 2005–2006 arbeidet han i Kalma flyktningleir i Darfur, Sudan.

Zamudio har også arbeidet mye med integrasjon, menneskerettigheter og sosiale spørsmål i Norge og har tidligere vært leder for Human Rights Foundation (1995–1997) og rådgiver i Oslo kommune, Norges Røde Kors og kommunaldepartementet. Zamudio har en mastergrad i offentlig administrasjon fra Harvard Kennedy School of Government, og er stipendiat ved Carr senter for menneskerettighetspolitikk ved Harvard.

Han har også vært vara-representant til Stortinget for SV i perioden 1997–2001.

Kilder
https://web.archive.org/web/20140929135922/http://www.flyktninghjelpen.no/?did=9109702
https://carrcenter.hks.harvard.edu/people/alfredo-zamudio
https://www.stortinget.no/no/Representanter-og-komiteer/Representantene/Representantfordeling/Representant/?perid=AZ

Eksterne lenker 
 

Norske direktører
Vararepresentanter til Stortinget
Panterfluesopp

Panterfluesopp (Amanita pantherina) er en stilksporesopp av slekten Amanita. Panterfluesopp er en svært giftig sopp, og kort tid etter inntak inntrar alvorlige psykiske og ruslignende symptomer. Giften gir hallusinasjoner, kramper, syns- og balanseforstyrrelser. Giften og rusen ligner på den hos rød fluesopp, men kan ende med døden.

Kjennetegn 
Panterfluesoppen kan ligne på de spiselige artene grå fluesopp og rødnende fluesopp. Forveksler man disse kan det ende katastrofalt. Det er derfor svært viktig å se etter kjennetegnende som skiller disse soppene. De viktigste forskjellene er panterfluesoppens ring som er glatt på utsiden. Soppen har også ofte, men ikke alltid stripede hattekant. Kjøttet er hvitt, svak lukt, og endrer ikke farge ved overkjæring slik som den rødnende fluesoppen. 

 Kjøtt: hvitt, mykt, reddikaktig duft
 Hatt: 5-12 cm, med hvite hylserester, halvkuleformet hvelvet til utbredt
 Stilk: 6-10 cm høy, 1-2 cm bred, hvit og hul
 Skiver: hvit, myke, tette
 Ring: hvit, uten rifler
 Slire: valkaktig

Galleri

Referanser

Eksterne lenker 
 

Giftige sopper
Fluesopper
Arter formelt beskrevet i 1846
Rødnende fluesopp

Rødnende fluesopp (Amanita rubescens) er en stilksporesopp av slekten Amanita. Rødnende fluesopp er ikke giftig, og er en velsmakende sopp. På grunn av forvekslingsfare med den dødelig giftige panterfluesoppen bør den kun plukkes av erfarne soppkjennere.

Kjennetegn 
Rødnende fluesopp kan ligne på panterfluesoppen. Forveksles disse kan det ende katastrofalt på grunn av panterfluesoppens svært farlige gift. Det er derfor viktig å kjenne igjen forskjellene på soppene. Hovedforskjellen på soppene er det rødnende kjøttet på den rødnende fluesoppen ved overskjæring og på skadede steder. Rødningen kan gå sakte, men er tydelig. Rødnende fluesopp har også, i motsetning til panterfluesopp, tydelige striper på utsiden av ringen. Kjøttet er svakt rosa til mørkt brunrød.
 Kjøtt: svakt rosa til mørkt brunrød, rødner sakte ved trykk og overskjæring
 Hatt: 6–15 cm bred, med grå til rosafargede hylserester, halvkuleformet hvelvet, siden utbredt
 Stilk: 6–15 cm høy, 1–3 cm bred, hvitlig til gråligrosa, kraftig
 Skiver: hvitlige, hudfarget ved trykk og skraping, tette
 Ring: hvit til gulaktig, finriflet

Referanser

Eksterne lenker 
 

Fluesopper
Arter formelt beskrevet i 1797
Matsopper
Sikkerhetslås

Sikkerhetslås er en mekasnisk innretning som monteres i dører, porter og lignende som tiltak for ekstra sikkerhet i hjem eller andre lokaler. I hovedsak er det to typer sikkerhetslåser som blir brukt, sylinderlås og tilholderlås.

Sylinderlås er en lås som kan tilpasses en eksisterende nøkkel som er kopibeskyttet og patentert. Tilholderlås er rimeligere enn sylinderlås, siden den ikke inneholder en låskasse med et bestemt antall tilholdere som er tilpasset en spesiell nøkkel. Prisen kan variere fra 100 til  kroner (2018).

Kilder 
 https://laashuset.no/produktinfo/17/sikkerhetslas

Lås og beslag
Kommunestyrevalget 1901

Kommunestyrevalget 1901 var et valg i Norge som ble gjennomført i 1901. Valgdagen var i oktober for landdistriktene og desember for byene. Ved valget ble det valgt representanter og varamenn til 551 norske landkommuner (herreder) med 893 valgsogn, 31 større byer og 30 mindre byer. I herredene ble det valgt totalt  representanter og  varamenn, mens det i byene ble valgt totalt  representanter og  varamenn.

 personer var innført i manntallet ved valget, herav 35,5% kvinner. Det var et krav om to års opphold i vedkommende kommune for å ha stemmerett, i tillegg til statsborgerskapet. De som mottok fattigunderstøttelse hadde ikke stemmerett. Kvinner hadde stemmerett for første gang, men bare de skatteytende. Stemmerettsalderen var 25 år. Av de manntallsførte hadde  personer suspensjonsanmerkning.  personer hadde stemmerett.

Valgloven ga anledning til å velge mellom forholdstallsvalg og flertallsvalg. 429 av herredene hadde vedtatt å avholde flertallsvalg. I de øvrige ble det holdt flertallsvalg hvis det bare var ett eller ingen godkjente forslag til valgliste. Fjorten av byene avholdt flertallsvalg.

 personer avga stemme, noe som ga en valgdeltagelse på 36,2%.

Referanser

1901
Valg i 1901
1901 i Norge